stanford-oval/wikipedia huggingface dataset:
บอมเบอร์แมน 64 (วิดีโอเกม พ.ศ. 2540)
รูปแบบการเล่น > ความคืบหน้าของเกม

ในตอนเริ่มเกม บอมเบอร์แมนสามารถเข้าไปในหลักใดก็ได้จากสี่หลัก ซึ่งเป็นธรรมชาติจำลองขนาดเล็กของดาวเคราะห์ดวงอื่น (ที่อาจถูกอัลแตร์สูบไป) โดยในแต่ละหลักมีสี่ด่าน ด่านแรกและด่านที่สามคือด่านผจญภัยที่บอมเบอร์แมนต้องไขปริศนาและบุกตะลุยไปยัง "โกลแอร์โรว์" ส่วนด่านที่สองและสี่คือด่านบอส บอมเบอร์แมนต้องต่อสู้กับซิเรียสหรือหนึ่งในผู้ใต้บังคับบัญชาของอัลแตร์ในด่านที่สอง และเขาต้องต่อสู้กับผู้พิทักษ์โลกในด่านที่สี่
หลังจากที่บอมเบอร์แมนเอาชนะสี่หลักแรกได้ เขาก็สามารถเข้าสู่แบล็กฟอร์เทรส เช่นเดียวกับโลกก่อนหน้านี้ ด่านที่หนึ่งและสามเป็นด่านผจญภัย แต่คราวนี้บอมเบอร์แมนต้องต่อสู้กับผู้พิทักษ์ในด่านที่สอง และอัลแตร์เองในด่านที่สี่
อนึ่ง ในทุกด่านมีการ์ดทองห้าใบให้สะสม (รวมทั้งหมด 100 ใบ) เมื่อรวบรวมการ์ดทองครบแล้ว ผู้เล่นสามารถปลดล็อกโลกลับ ซึ่งคือวังสายรุ้ง หลังจากรวบรวมการ์ดทองทั้งหมดจากที่นั่น (เพิ่มอีก 20 ใบ รวมเป็น 120 ใบทอง) ผู้เล่นจะปลดล็อกหลักสูตรเพิ่มเติมในโหมดหลายผู้เล่น รวมถึงตัวเลือกการโกง "ฟูลเพาเวอร์" โดยเมื่อเปิดใช้งานการโกง บอมเบอร์แมนจะเริ่มต้นด้วยระเบิด 8 ลูก, เปลวไฟระดับ 5, เพาเวอร์บอมบ์ และรีโมตบอมบ์
เรื่องย่อ

ในลำดับเหตุการณ์เปิดของเกม มีการปรากฎดาวเคราะห์ที่ดูสงบสุขซึ่งมีสวน, แม่น้ำ และอาคารที่อยู่อาศัยจำนวนมาก แต่แล้วอาร์เตมิส ผู้เป็นโจรสลัดอวกาศก็ลงมาจากท้องฟ้าพร้อมกับกลุ่มทหารเพื่อโจมตีดาวเคราะห์ดังกล่าว ส่วนอัลแตร์ ผู้นำของโจรสลัดอวกาศเฝ้ามองจากแบล็กฟอร์เทรส โดยใช้อาวุธที่เขาปรารถนา ซึ่งคือออมนิคิวบ์ เพื่อระบายพลังงานของดาวเคราะห์นี้จนหมดสิ้น โดยลงโทษให้อยู่ในสภาพเหมือนซอมบี ขณะที่อาร์เตมิสกลับไปที่แบล็กฟอร์เทรสเพื่อพบกับคู่หูของเธอ ซึ่งเป็นเพื่อนโจรสลัดที่ชื่อโอไรออนและเรกูลัส รวมถึงอัลแตร์ ผู้เป็นหัวหน้าของเธอ โดยพวกเขาร่วมกันตั้งเป้าไปที่เป้าหมายต่อไป นั่นคือ: แพลเน็ตบอมเบอร์ ซึ่งเป็นบ้านของบอมเบอร์แมนตัวเอก
พวกเขาเคลื่อนป้อมปราการเข้าไปในบรรยากาศของแพลเน็ตบอมเบอร์ บอมเบอร์แมนจากบนหน้าผาได้สังเกตการลงมาของแบล็กฟอร์เทรส หลังจากนั้นไม่นาน ป้อมปราการก็เริ่มเปิดฉากยิงใส่ผู้คนในแพลเน็ตบอมเบอร์ โดยยิงรังสีพลังงานทำลายล้างไปยังพื้นที่ที่มีคนอาศัยอยู่ จากนั้น นักรบในชุดขาวก็บินไปหาบอมเบอร์แมนซึ่งได้ประหลาดใจ และถามว่าเขามีแผนที่จะกำจัดผู้โจมตีหรือไม่ บอมเบอร์แมนให้คำตอบยืนยัน และชายแปลกหน้า (ภายหลังได้รับการแนะนำในชื่อซิเรียส) อธิบายว่าสนามพลังจะปกป้องป้อมปราการจากการจู่โจมจากภายนอก ซิเรียสกล่าวต่อไปว่าสนามพลังนี้สามารถปิดการใช้งานได้โดยการทำลายสี่หลักที่ติดอยู่กับป้อมปราการ ได้แก่; "กรีนการ์เดน": โลกแห่งธรรมชาติที่เต็มไปด้วยซากปรักหักพัง, "บลูรีสอร์ต": ป้อมปราการที่ล้อมรอบด้วยน้ำ, "เรดเมาน์เทน": ภูเขาไฟขนาดใหญ่ที่เต็มไปด้วยอันตราย และ "ไวต์เกลเชอร์": ภูเขาหิมะขนาดใหญ่ที่ปกคลุมด้วยน้ำแข็ง โดยเมื่อเข้าไปในป้อมปราการแล้ว พวกเขาจะต้องค้นหาและทำลายอัลแตร์
บอมเบอร์แมนปีนขึ้นไปและทำลายหลักทั้งสี่ด้วยความช่วยเหลือจากซิเรียส ผู้จัดหาเพาเวอร์-อัป และสอนเทคนิคใหม่ ๆ ให้เขา ในกระบวนการนี้ เขาสังหารอาร์เตมิสและโอไรออน แต่เรกูลัสรอดชีวิตมาได้ เมื่อสนามพลังรอบป้อมปราการนี้ถูกปิด ทั้งคู่จะเข้าสู่ป้อมปราการดังกล่าว หลังจากแอบผ่านมาตรการรักษาความปลอดภัยของอัลแตร์แล้ว บอมเบอร์แมนก็พบและเผชิญหน้ากับอัลแตร์ หลังจากการต่อสู้ที่ยากลำบาก เขาก็เอาชนะโจรสลัด เรกูลัสที่พ่ายแพ้ก่อนหน้านี้พุ่งเข้ามาและพยายามช่วยเจ้านายของเขาจากสมรภูมิ แต่แล้วก็ถูกทำให้กระเด็นออกไปโดยซิเรียส ส่วนอัลแตร์ทำออมนิคิวบ์ตก ซึ่งซิเรียสได้ลงจอดบนแท่นต่อสู้เพื่อเอากลับคืนมา และอัลแตร์ถูกทำลายโดยซิเรียสที่เพิ่งเพาเวอร์-อัป ซิเรียสเปิดเผยว่าเขาแค่ใช้ความสามารถของบอมเบอร์แมนเพื่อเอาออมนิคิวบ์ที่อัลแตร์ขโมยไปกลับคืนมา โดยเสริมว่าเขาเบื่อที่จะทำงานกับบอมเบอร์แมน และโกหกบอมเบอร์แมนระหว่างปฏิบัติภารกิจ เขาใช้ออมนิคิวบ์และหนีไปยังถ้ำลับของเขาเพื่อทำลายแพลเน็ตบอมเบอร์
บอมเบอร์แมนไล่ตามเขา โดยหาทางผ่านวัง และเผชิญหน้ากับซิเรียสสำหรับการถูกหักหลัง เมื่อซิเรียสกำลังจะยิงบอมเบอร์แมน เขาก็ได้รับการช่วยเหลือจากเรกูลัส โดยทำให้ซิเรียสกระเด็นออกไปและทำลายออมนิคิวบ์ ด้วยความช่วยเหลือของเรกูลัส บอมเบอร์แมนจึงได้กำจัดซิเรียส เมื่อปราศจากพลังของออมนิคิวบ์แล้ว วังสายรุ้งก็ชนโครมเข้ากับแบล็กฟอร์เทรส ซึ่งทำลายทั้งสองแห่ง ขณะที่เรกูลัสหนีไปกับบอมเบอร์แมน เรกูลัสก็บอกให้รู้ว่าเขาทึ่งกับความสามารถของบอมเบอร์แมนในการกำจัดซิเรียส ในขณะที่เขาและพรรคพวกของเขาประสบปัญหาอย่างมากในการเอาออมนิคิวบ์จากซิเรียส แล้วเรกูลัสก็ออกจากแพลเน็ตบอมเบอร์ โดยกล่าวว่าวันหนึ่งเขาจะแข่งกับบอมเบอร์แมนอีกครั้ง ในฐานะคู่ปรับคนใหม่ของเขา ผู้ฉลองชัยชนะของเขา
การพัฒนา

หลังจากทำงานเกี่ยวกับเกมประมาณหกเดือน ทีมพัฒนาได้ยกเลิกการออกแบบขั้นต้นทั้งหมดและเริ่มใหม่เนื่องจากเกม 3 มิติสูงปรากฏขึ้นในตลาด ต่อมา ได้รับการนำไปจัดแสดงที่งานอิเล็กทรอนิกเอ็นเตอร์เทนเมนต์เอ็กซ์โป ค.ศ. 1997
การตอบรับ

บอมเบอร์แมน 64 ได้รับคำวิจารณ์ที่หลากหลาย นักวิจารณ์เกือบจะลงความเห็นเป็นเอกฉันท์ว่า ในการกลับตรงกันข้ามของแบบสมัยนิยมพื้นฐานที่สุดของซีรี่ส์บอมเบอร์แมน โหมดผู้เล่นเดี่ยวนั้นดีกว่าโหมดหลายผู้เล่นมาก อย่างไรก็ตาม ความคิดเห็นของพวกเขาเกี่ยวกับคุณภาพโดยรวมของโหมดเหล่านี้แตกต่างกันไป ซึ่งดั๊ก เพอร์รี จากเว็บไซต์ไอจีเอ็นชื่นชมโหมดผู้เล่นเดี่ยวสำหรับอุบายและความสร้างสรรค์ โดยเฉพาะอย่างยิ่งความสามารถในการวางระเบิดและการสร้างหอคอย รวมถึงระบุว่าโหมดหลายผู้เล่นแม้จะไม่ใช่โหมดที่ดีที่สุดของซีรีส์นี้ แต่ก็สามารถเข้าถึงได้และได้รับประโยชน์จากสนามประลองที่ออกแบบมาอย่างดี ส่วนโจ ฟีลเดอร์ จากเว็บไซต์เกมสปอตกลับตัดสินว่าโหมดผู้เล่นเดี่ยวเป็นการปรับปรุงที่น่าพึงพอใจเหนือประสบการณ์การผู้เล่นเดี่ยวของบอมเบอร์แมนก่อนหน้านี้ แต่ไม่จำเป็น และกล่าวว่าโหมดหลายผู้เล่นได้ "สูญเสียเสน่ห์ที่น่าดึงดูดซึ่งเป็นนิยามในเชิงบวกของซีรีส์นี้ไปทั้งหมด"
ชอว์น สมิธ และแดน ซู จากนิตยสารอิเล็กทรอนิกส์เกมมิงมันทลีถือว่าโหมดหลายผู้เล่นเป็นปัญหาโดยสิ้นเชิง โดยตั้งข้อสังเกตว่ารูปแบบ 3 มิติ ซึ่งบางครั้งทำให้ยากต่อการดูว่าตัวละครของผู้เล่นกำลังทำอะไรอยู่แม้จะอยู่ในโหมดผู้เล่นเดี่ยว โดยถือเป็นความยุ่งยากตลอดเวลาในโหมดหลายผู้เล่น ซูให้ความเห็นว่า "ในความคิดของผม เกมบางเกมควรเป็นแบบ 2 มิติ และซีรีส์บี-แมน ก็ไม่มีข้อยกเว้น" ส่วนคริสพิน บอยเยอร์ ซึ่งเป็นนักวิจารณ์ร่วมของพวกเขาให้ความเห็นว่าจะเบื่อโหมดหลายผู้เล่นนี้อย่างรวดเร็ว ในขณะที่เครก คูจาวา พบว่าเกมมีความเข้มข้นและสนุกสนานเพียงพอ แม้จะไม่ดีเท่าภาคที่แล้วก็ตาม นอกจากนี้ นีตยสารเกมโปรพบว่าการควบคุมคันแอนะล็อกทำงานได้ดีในโหมดผู้เล่นเดี่ยว แต่กลับทำให้เกิดอาการหนักใจขึ้นอย่างมากในโหมดประจัญบานหลายผู้เล่น อย่างไรก็ตาม ผู้วิจารณ์ดังกล่าวสรุปว่าโหมดผู้เล่นเดี่ยวนั้นดีพอที่จะทำให้เกมนี้น่าซื้อ
แหล่งข้อมูลอื่น

Bomberman 64 ที่ MobyGames
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล  สหรัฐ
บันยิป

บันยิป บนหนังสือพิมพ์ อิลลัสสเตรส ออสเตรเลียน นิวส์ ในปี ค.ศ. 1890
บันยิป หรือ เคียนปราตี (อังกฤษ: Bunyip, Kianpraty) เป็นชื่อเรียกสัตว์ประหลาดในตำนานพื้นบ้านของชาวอะบอริจินี ซึ่งเป็นชนพื้นเมืองของออสเตรเลีย บันยิปถูกอธิบายถึงรูปลักษณ์ที่แตกต่างกันมากมาย เช่น หน้าแบนเหมือนสุนัขพันธุ์บูลด็อกและหางเหมือนปลา หรือคอยาวและมีจะงอยปากเหมือนนกอีมูและมีขนแผงคอที่ห้อยย้อยลงมาเหมือนงูทะเล  หรือแม้แต่กระทั่งเหมือนมนุษย์ โดยความเชื่อเรื่องบันยิปนี้มีกระจายไปทั่วออสเตรเลีย
เรื่องเล่า

โดยชาวอะบอริจินีเชื่อว่า บันยิป เป็นจิตวิญญาณของปีศาจที่สิงสถิตย์อยู่ตามแม่น้ำลำคลอง, หนองบึง และทะเลสาบ  เมื่อนานวันเข้าจึงหลอมรวมตัวเป็นสัตว์ประหลาดขึ้นมา มีนิสัยดุร้ายมาก  ถ้าหากมีใครบุกรุกหรือล่วงล้ำถิ่นที่อยู่ของมัน จะถูกทำร้ายอาจถึงแก่ชีวิต  และเชื่อว่าบันยิปกินมนุษย์เป็นอาหารด้วย โดยเฉพาะผู้หญิงและเด็ก มีการอธิบายถึงการหายตัวไปของผู้หญิงและเด็กว่า เป็นเพราะถูกบันยิปลากไปกินในน้ำ
บันยิปมีเสียงร้องที่กึกก้องมาก โดยจะได้ยินไปทั่วคุ้งน้ำ และได้ยินชัดเจนโดยเฉพาะหลังฝนตกใหม่ ๆ  และจะหายไปเมื่อถึงฤดูร้อน เพราะแหล่งน้ำที่มันอาศัยอยู่แห้งผาก โดยบันยิปจะฝังตัวอยู่ใต้โคลน เพื่อรอจนถึงฤดูฝน
ข้อสันนิษฐาน

มีการตั้งข้อสันนิษฐานว่า บันยิปหากมีจริง อาจจะเป็นสัตว์เลี้ยงลูกด้วยนมยุคก่อนประวัติศาสตร์ที่ยังคงอยู่  เช่น ปาลอร์เคสตีส หรือ ไดโปรโตดอน ซึ่งเป็นสัตว์มีกระเป๋าหน้าท้องที่เคยอาศัยอยู่ในออสเตรเลียเมื่อกว่า  20,000 ปีที่แล้ว โดยสถานที่ ๆ มันอาศัยก็เป็นพื้นที่ชุ่มน้ำเหมือนบันยิปด้วย
นอกจากนั้นแล้ว ยังมีผู้สันนิษฐานว่า อาจจะเป็นสัตว์ในยุคปัจจุบันที่ผู้อ้างว่าพบเห็นมองผิดไป เช่น นาก, แมวน้ำ หรือ ตุ่นปากเป็ด เป็นต้น
ดูเพิ่ม

โยวี่
บันยิป ที่ถูกวาดตามจินตนาการของศิลปินนิรนาม ในปี ค.ศ. 1935
บัฟฟาโล (รัฐนิวยอร์ก)
บุคคลสำคัญจากเมืองบัฟฟาโล

กู กู ดอลล์ส วงดนตรีแนวอัลเทอร์เนทีฟร็อก
ไบรอัน แม็คไนท์ นักร้อง ผิวสีชื่อดัง
คานนิบาลคอร์ปส์ วงดนตรีเดธเมทัล
ดูเพิ่ม

Buffalo buffalo Buffalo buffalo buffalo buffalo Buffalo buffalo
แหล่งข้อมูลอื่น

เว็บไซต์ทางการ
NYPL Digital Gallery, Media related to Buffalo
Library of Congress, Prints & Photos Division, Historical items related to Buffalo
บัฟฟาโล (รัฐนิวยอร์ก) ที่เว็บไซต์ Curlie
ดูข้อมูลทางภูมิศาสตร์ที่เกี่ยวข้องกับ บัฟฟาโล (รัฐนิวยอร์ก) ที่โอเพินสตรีตแมป
บันไดระยะห่างของจักรวาล

แผนภูมิบันไดระยะห่างของจักรวาล
บันไดระยะห่างของจักรวาล (อังกฤษ: Cosmic distance ladder หรือ Extragalactic Distance Scale) เป็นกระบวนการต่อเนื่องที่นักดาราศาสตร์ใช้ในการบรรยายระยะห่างของวัตถุท้องฟ้า การวัดระยะทางโดยตรงที่แท้จริงของเทหวัตถุหนึ่ง ๆ จะทำได้ก็ต่อเมื่อวัตถุนั้นอยู่ "ใกล้" กับโลกพอที่จะทำได้เท่านั้น (คือระยะไม่เกินหนึ่งพันพาร์เซก) ดังนั้นเทคนิคในการอธิบายถึงระยะห่างของวัตถุที่อยู่ไกลกว่านั้นจึงต้องใช้วิธีการหลากหลายโดยอาศัยความสัมพันธ์กับวัตถุใกล้เคียง กระบวนการต่าง ๆ เหล่านั้นจะอิงอยู่กับ เทียนมาตรฐาน ซึ่งหมายถึงวัตถุดาราศาสตร์ที่ทราบค่าความส่องสว่างสัมบูรณ์ที่แน่นอน
การวัดระยะห่างโดยตรง

ที่ฐานล่างสุดของบันไดจะเป็นการวัดระยะห่างแบบพื้นฐานซึ่งเป็นการวัดระยะห่างโดยตรงโดยไม่ต้องใช้สมมุติฐานทางฟิสิกส์ใด ๆ มาช่วยเนื่องจากธรรมชาติของวัตถุที่ยังไม่แน่ชัด การวัดตำแหน่งที่แน่นอนของดาวฤกษ์เป็นส่วนหนึ่งของสาขาพื้นฐานในวิชามาตรดาราศาสตร์
การวัดระยะห่างโดยตรง > หน่วยดาราศาสตร์

บทความหลัก: หน่วยดาราศาสตร์
การวัดระยะห่างโดยตรงกระทำได้โดยอิงกับระยะห่างมาตรฐานที่ทราบค่าแน่นอน คือระยะห่างจากโลกถึงดวงอาทิตย์ ซึ่งเรียกชื่อว่า หน่วยดาราศาสตร์ ในประวัติศาสตร์ การสังเกตการณ์การเคลื่อนที่ของดาวศุกร์เป็นสิ่งสำคัญในการระบุระยะหน่วยดาราศาสตร์ในช่วงครึ่งแรกของคริสต์ศตวรรษที่ 20 รวมไปถึงการสังเกตการณ์ดาวเคราะห์น้อยด้วย แต่ปัจจุบันเราสามารถระบุระยะหน่วยดาราศาสตร์ได้อย่างแม่นยำโดยใช้เครื่องมือวัดเรดาร์ของดาวศุกร์และดาวเคราะห์อื่นข้างเคียงร่วมกับดาวเคราะห์น้อย รวมถึงการติดตามสัญญาณจากยานอวกาศสำรวจดาวเคราะห์ที่ออกไปโคจรรอบดวงอาทิตย์ตลอดระยะต่าง ๆ ในระบบสุริยะ กฎของเคปเลอร์ช่วยให้เราทราบสัดส่วนแน่ชัดระหว่างขนาดวงโคจรของวัตถุต่าง ๆ ที่โคจรรอบดวงอาทิตย์ แต่ไม่อาจทราบระยะวงโคจรนั้น ๆ เอง เรดาร์ช่วยให้เราระบุตัวเลขได้เป็นหน่วยกิโลเมตรสำหรับระยะห่างระหว่างวงโคจร จากนั้นเมื่อนำมาคำนวณร่วมกับสัดส่วนขนาดวงโคจรก็ทำให้เราสามารถคำนวณระยะห่างวงโคจรของโลกได้อย่างถูกต้อง
การวัดระยะห่างโดยตรง > พารัลแลกซ์

บทความหลัก: พารัลแลกซ์
ท้องฟ้าในเวลากลางคืนที่เต็มไปด้วยดาวฤกษ์ระยิบระยับอยู่มากมาย นักดาราศาสตร์ได้พบวิธีที่จะวัดระยะห่างของดาวฤกษ์เหล่านี้โดยวิธีการใช้ แพรัลแลกซ์ (Parallax)
แพรัลแลกซ์ คือการย้ายตำแหน่งปรากฏ ของวัตถุเมื่อผู้สังเกตอยู่ในตำแหน่งต่างกัน
นักวิทยาศาสตร์ใช้ปรากฏการณ์แพรัลแลกซ์ในการวัดระยะทางของดาวฤกษ์ที่อยู่ใกล้เคียงกับเรา โดยการสังเกตดาวฤกษ์ดวงที่เราต้องการวัดระยะทางในวันที่โลกอยู่ด้านหนึ่งของดวงอาทิตย์ และสังเกตดาวฤกษ์ดวงนั้นอีกครั้งเมื่อโลกโคจรมาอยู่อีกด้านหนึ่งของดวงอาทิตย์ ในอีก 6 เดือนถัดไป นักดาราศาสตร์สามารถวัดได้ว่าดาวฤกษ์ดวงนั้นย้ายตำแหน่งปรากฏไปเท่าไรโดยเทียบกับดาวฤกษ์ที่อยู่เบื้องหลังซึ่งอยู่ห่างไกลเรามาก ยิ่งตำแหน่งปรากฏย้ายไปมากเท่าใด แสดงว่าดาวฤกษ์ดวงนั้นอยู่ใกล้เรามากเท่านั้น ในทางตรงกันข้ามถ้าตำแหน่งปรากฏของดาวฤกษ์แทบจะไม่มีการย้ายตำแหน่งเลยแสดงว่าดาวฤกษ์นั้นอยู่ไกลจากเรามาก
เราไม่สามารถใช้วิธีแพรัลแลกซ์ในการวัดระยะห่างของดาวฤกษ์ที่มากกว่า 1,000 ปีแสง เพราะที่ระยะทางดังกล่าว การเปลี่ยนตำแหน่งของผู้สังเกตบนโลกจากด้านหนึ่งของดวงอาทิตย์ไปยังอีก ด้านหนึ่งของดวงอาทิตย์แทบจะมองไม่เห็นการย้ายตำแหน่งปรากฏของดาวฤกษ์นั้นเลย
แหล่งข้อมูลอื่น

บทเรียนเริ่มต้นว่าด้วยระยะทาง จากมหาวิทยาลัยยูซีแอลเอ
โครงการหลักของกล้องโทรทรรศน์อวกาศฮับเบิล ว่าด้วยบันไดระยะห่างของจักรวาล
บัณฑิตวิทยาลัย มหาวิทยาลัยศิลปากร

| --- | --- |
Graduate School, Silpakorn University

สถาปนา: 28 กันยายน พ.ศ. 2515 (52 ปี)
คณบดี: รองศาสตราจารย์ ดร. จุไรรัตน์ นันทานิช
ที่อยู่: บัณฑิตวิทยาลัย มหาวิทยาลัยศิลปากร สำนักงานอธิการบดี ตลิ่งชัน เลขที่ 22 ถนนบรมราชชนนี แขวงตลิ่งชัน เขตตลิ่งชัน กรุงเทพมหานคร 10170   บัณฑิตวิทยาลัย มหาวิทยาลัยศิลปากร วังท่าพระ เลขที่ 31 ถนนหน้าพระลาน แขวงพระบรมมหาราชวัง เขตพระนคร กรุงเทพมหานคร 10200   บัณฑิตวิทยาลัย มหาวิทยาลัยศิลปากร วิทยาเขตพระราชวังสนามจันทร์ เลขที่ 6 ถนนราชมรรคาใน ตำบลพระปฐมเจดีย์ อำเภอเมืองนครปฐม จังหวัดนครปฐม 73000   บัณฑิตวิทยาลัย มหาวิทยาลัยศิลปากร วิทยาเขตสารสนเทศเพชรบุรี เลขที่ 1 หมู่ 3 ถนนชะอำ–ปราณบุรี ตำบลสามพระยา อำเภอชะอำ จังหวัดเพชรบุรี 76120
วารสาร: วารสาร Viridian E–Journal
สี:   สีเขียวตั้งแช
มาสคอต: พระคเณศ
เว็บไซต์: www.graduate.su.ac.th
บัณฑิตวิทยาลัย มหาวิทยาลัยศิลปากร (อังกฤษ: Graduate School, Silpakorn University) มีฐานะเป็นคณะวิชาของ มหาวิทยาลัยศิลปากร ก่อตั้งขึ้นเมื่อวันที่ 28 กันยายน พ.ศ. 2515 ทำหน้าที่ดำเนินการจัดการศึกษาระดับสูงกว่าปริญญาตรีของทุกคณะวิชาในมหาวิทยาลัย
หน่วยงานภายในของสำนักงานคณบดี

งานบริหารและธุรการ
งานคลังและพัสดุ
งานบริการการศึกษา
งานแผนและพัฒนาระบบ
งานส่งเสริมและพัฒนาทางวิชาการ
หลักสูตร

บัณฑิตวิทยาลัย ร่วมกับคณะวิชาต่าง ๆ
ทำเนียบคณบดี

| รายพระนามและรายนามคณบดีบัณฑิตวิทยาลัย> ลำดับ | รายพระนามและรายนามคณบดีบัณฑิตวิทยาลัย> คณบดี | รายพระนามและรายนามคณบดีบัณฑิตวิทยาลัย> วาระการดำรงตำแหน่ง |
| --- | --- | --- |
| 1 | รองศาสตราจารย์ พันตรี หม่อมราชวงศ์ทองใหญ่ ทองใหญ่ | 22 มีนาคม พ.ศ. 2516 – พ.ศ. 2518 |
| 2 | ศาสตราจารย์ หม่อมเจ้าสุภัทรดิศ ดิศกุล | 14 กุมภาพันธ์ พ.ศ. 2519 – 13 กุมภาพันธ์ พ.ศ. 2523 |
| 3 | รองศาสตราจารย์ ไขศรี ศรีอรุณ | 1 พฤศจิกายน พ.ศ. 2525 – 31 ตุลาคม พ.ศ. 2529 |
| 4 | ผู้ช่วยศาสตราจารย์ ดร. มณีปิ่น พรหมสุทธิรักษ์ | 1 พฤศจิกายน พ.ศ. 2529 – 6 มิถุนายน พ.ศ. 2532 |
| 5 | อาจารย์ ดร. สมเจตน์ ไวยาการณ์ | 7 มิถุนายน พ.ศ. 2532 – 6 มิถุนายน พ.ศ. 2536   5 ตุลาคม พ.ศ. 2537 – 4 ตุลาคม พ.ศ. 2541 |
| 6 | ศาสตราจารย์ ดร. สันติ เล็กสุขุม | 7 มิถุนายน พ.ศ. 2536 – 4 ตุลาคม พ.ศ. 2537 |
| 7 | ผู้ช่วยศาสตราจารย์ ดร. จิราวรรณ คงคล้าย | 5 ตุลาคม พ.ศ. 2541 – 4 ตุลาคม พ.ศ. 2545   5 ตุลาคม พ.ศ. 2545 – 8 มีนาคม พ.ศ. 2549 |
| 8 | รองศาสตราจารย์ ดร. วิสาข์ จัติวัตร์ | รักษาราชการแทนคณบดี 9 มีนาคม พ.ศ. 2549 – 12 กรกฎาคม พ.ศ. 2549 |
| 9 | รองศาสตราจารย์ ดร. ศิริชัย ชินะตังกูร | 13 กรกฎาคม พ.ศ. 2549 – 12 กรกฎาคม พ.ศ. 2553 |
| 10 | รองศาสตราจารย์ ดร. ปานใจ ธารทัศนวงศ์ | 13 กรกฎาคม พ.ศ. 2553 – 12 กรกฎาคม พ.ศ. 2557   13 กรกฎาคม พ.ศ. 2557 – 12 กรกฎาคม พ.ศ. 2561 |
| 11 | รองศาสตราจารย์ ดร. จุไรรัตน์ นันทานิช | 13 กรกฎาคม พ.ศ. 2557 – ปัจจุบัน |

หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น
ดูเพิ่ม

บัณฑิตวิทยาลัย
มหาวิทยาลัยศิลปากร
แหล่งข้อมูลอื่น

เว็บไซต์บัณฑิตวิทยาลัย มหาวิทยาลัยศิลปากร
เฟซบุ๊กบัณฑิตวิทยาลัย มหาวิทยาลัยศิลปากร
| ด ค กมหาวิทยาลัยศิลปากร |
| --- | --- | --- |
| อัตลักษณ์ | พระคเณศ • สีเขียวเวอร์ริเดียน • ต้นจัน • ดอกแก้ว • ซานตาลูชีอา • ศิลปากรนิยม • กลิ่นจัน |  |
| วิทยาเขต | วังท่าพระ • พระราชวังสนามจันทร์ • สารสนเทศเพชรบุรี |  |
| คณะ | จิตรกรรมประติมากรรมและภาพพิมพ์ • สถาปัตยกรรมศาสตร์ • โบราณคดี • มัณฑนศิลป์ • อักษรศาสตร์ • ศึกษาศาสตร์ • วิทยาศาสตร์ • เภสัชศาสตร์ • วิศวกรรมศาสตร์และเทคโนโลยีอุตสาหกรรม • ดุริยางคศาสตร์ • สัตวศาสตร์และเทคโนโลยีการเกษตร • วิทยาการจัดการ • เทคโนโลยีสารสนเทศและการสื่อสาร |  |
| วิทยาลัย | วิทยาลัยนานาชาติ • บัณฑิตวิทยาลัย |  |
| หน่วยงานอื่น | โรงเรียนสาธิตมหาวิทยาลัยศิลปากร • ศูนย์สันสกฤตศึกษา |  |
| สถานที่สำคัญ | วังท่าพระ • พระราชวังสนามจันทร์ • พระตำหนักชาลีมงคลอาสน์ • พระตำหนักมารีราชรัตบัลลังก์ • พระตำหนักทับขวัญ • ที่หยุดรถไฟพระราชวังสนามจันทร์ |  |
| หน่วยงานในอดีต | กรมศิลปากร • วิทยาลัยนาฏศิลป • วิทยาลัยช่างศิลป • ศูนย์มานุษยวิทยาสิรินธร • สถาบันดนตรีกัลยาณิวัฒนา |  |
หมวดหมู่ • โครงการ • สถานีย่อย
บั๊ฟฟี่ มือใหม่สยบค้างคาวผี

| บั๊ฟฟี่ มือใหม่สยบค้างคาวผี |
| --- | --- |
ใบปิดภาพยนตร์
กำกับ: แฟรน รูเบล คูซุย
เขียนบท: จอสส์ วีดอน
อำนวยการสร้าง: ฮาวเวิร์ด โรเซนแมน แคซ คูซุย
นักแสดงนำ:   คริสตี้ สวอนสัน  โดนัลด์ ซัทเธอร์แลนด์  พอล โรเบนส์  รุทเกอร์ ฮาวเออร์  ลูค เพอร์รี 
กำกับภาพ: เจมส์ เฮย์แมน
ตัดต่อ: จิลล์ สาวิตต์
ดนตรีประกอบ: คาร์เทอร์ เบอร์เวลล์
บริษัทผู้สร้าง: ซานดอลลาร์ คูซุย เอ็นเตอร์ไพรส์  
ผู้จัดจำหน่าย: ทเวนตี้ท์ เซ็นจูรี่ ฟ็อกซ์
วันฉาย:   31 กรกฎาคม ค.ศ. 1992 (1992-07-31) 
ความยาว: 86 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 7 ล้านดอลลาร์สหรัฐ
ทำเงิน: 16.6 ล้านดอลลาร์สหรัฐ
บั๊ฟฟี่ มือใหม่สยบค้างคาวผี (อังกฤษ: Buffy the Vampire Slayer) เป็นภาพยนตร์สยองขวัญ-แฟนตาซี-ตลกร้ายสัญชาติอเมริกันที่ออกฉายในปี ค.ศ. 1992 กำกับโดย แฟรน รูเบล คูซุย และนำแสดงโดย คริสตี้ สวอนสัน, โดนัลด์ ซัทเธอร์แลนด์, พอล โรเบนส์, รุทเกอร์ ฮาวเออร์, ลูค เพอร์รี และ ฮิลารี สแวงก์
บั๊ฟฟี่ มือใหม่สยบค้างคาวผี ประสบความสำเร็จในระดับหนึ่งในบ็อกซ์ออฟฟิศ แต่ได้รับการต้อนรับอย่างหลากหลายจากนักวิจารณ์ ภาพยนตร์เรื่องนี้ถ่ายไปในทิศทางที่แตกต่างจากที่ จอสส์ วีดอน ตั้งใจเขียนบทไว้และห้าปีต่อมาเขาได้สร้างซีรีส์ทีวีที่เนื้อเรื่องเข้มข้นขึ้นในชื่อ มือใหม่ปราบผี
เพลงประกอบ

| บั๊ฟฟี่ มือใหม่สยบค้างคาวผี (เพลงประกอบภาพยนตร์ต้นฉบับ)> ซาวด์แทร็กอัลบั้มโดยต่าง ๆ |
| --- | --- |
วางตลาด: 28 กรกฎาคม 1992
ความยาว: 41:57
ค่ายเพลง: โคลัมเบีย
:  
| ลำดับ | ชื่อเพลง | ศิลปินต้นฉบับ | ยาว |
| --- | --- | --- | --- |
| 1. | "Keep It Comin' (Dance Till You Can't Dance No More)" | ซีแอนด์ซีมิวสิกแฟกทอรี ร่วมกับ Deborah Cooper และ Q-Unique | 3:58 |
| 2. | "Man Smart, Woman Smarter" | Dream Warriors | 4:31 |
| 3. | "Silent City" | Matthew Sweet | 2:51 |
| 4. | "We Close Our Eyes" (ต้นฉบับโดย Oingo Boingo) | Susanna Hoffs | 3:54 |
| 5. | "Little Heaven" | Toad the Wet Sprocket | 4:27 |
| 6. | "I Ain't Gonna Eat Out My Heart Anymore" | diVINYLS | 4:32 |
| 7. | "Party with the Animals" | ออซซี ออสบอร์น | 4:18 |
| 8. | "Zap City" | The Cult | 5:14 |
| 9. | "I Fought the Law" (ต้นฉบับโดย The Crickets) | Mary's Danish | 3:19 |
| 10. | "Light Comes Out of Black" | Rob Halford และ Pantera | 4:59 |
เพลงประกอบไม่รวมทุกเพลงที่เล่นในภาพยนตร์ ซึ่งรวมถึง "Everybody Hurts" โดยอาร์.อี.เอ็ม. "In the Wind" ของ War Babies และ "Inner Mind" โดย Eon
แหล่งข้อมูลอื่น

บั๊ฟฟี่ มือใหม่สยบค้างคาวผี ที่อินเทอร์เน็ตมูวีเดตาเบส
บั๊ฟฟี่ มือใหม่สยบค้างคาวผี ที่บ็อกซ์ออฟฟิศโมโจ
บางกอก เชน ฮอสปิทอล

| --- | --- |

ประเภท: การแพทย์
อุตสาหกรรม: บริการ
รูปแบบ: บริษัทมหาชน SET:BCH
ก่อตั้ง: 24 พฤศจิกายน พ.ศ. 2536
สำนักงานใหญ่: ชั้น 12 โรงพยาบาลเกษมราษฎร์ ประชาชื่น 950 ถนนประชาชื่น แขวงวงศ์สว่าง เขตบางซื่อ กทม.10900
บุคลากรหลัก: ศาสตราจารย์ ดร. นายแพทย์ เฉลิม หาญพาณิชย์ (ประธานกรรมการและประธานกรรมการบริหาร) ผู้ช่วยศาสตราจารย์ ดร. แพทย์หญิง สมพร หาญพาณิชย์ (รองประธานเจ้าหน้าที่บริหาร)
เว็บไซต์: http://www.kasemrad.co.th
บริษัท บางกอก เชน ฮอสปิทอล จำกัด (มหาชน) (อังกฤษ: BANGKOK CHAIN HOSPITAL PUBLIC COMPANY LIMITED ชื่อย่อ:BCH) บริษัทดำเนินกิจการโรงพยาบาล โดยปัจจุบันมีจำนวน 13 แห่ง ซึ่งให้บริการแก่กลุ่มลูกค้าที่หลากหลาย ทั้งในกรุงเทพมหานครและต่างจังหวัด นอกจากนี้บริษัทได้เปิดศูนย์การแพทย์เฉพาะทาง ที่ให้บริการด้านการตรวจวินิจฉัยรักษาโรคหัวใจแบบครบวงจร ทั้งการรักษาโดยการสวนหัวใจและการผ่าตัด รักษาและผ่าตัดแก้ไขปัญหาสายตาด้วยเครื่องเลเซอร์ ที่โรงพยาบาลเกษมราษฎร์ประชาชื่น เพื่อให้บริการแก่ลูกค้าของโรงพยาบาลในกลุ่มเกษมราษฎร์เองและผู้ป่วยจากโรงพยาบาลทั่วไปที่เป็นพันธมิตรกว่า 50 แห่งทั่วประเทศ
ประวัติ

บริษัทก่อตั้งขึ้นเมื่อวันที่ 24 พฤศจิกายน พ.ศ. 2536 และบริษัทแปลงสภาพเป็นบริษัทมหาชน เมื่อวันที่ 22 เมษายน พ.ศ. 2547 เพื่อดำเนินธุรกิจในรูปของกลุ่มโรงพยาบาล (Chain Hospital) และธุรกิจในสายที่เกี่ยวข้องกับการแพทย์ ปัจจุบัน บริษัทฯ และบริษัทย่อย ดำเนินกิจการโรงพยาบาลจำนวน 6 แห่ง ได้แก่ โรงพยาบาลเกษมราษฎร์บางแค โรงพยาบาลเกษมราษฎร์ประชาชื่น โรงพยาบาลเกษมราษฎร์สุขาภิบาล 3 โรงพยาบาลเกษมราษฎร์รัตนาธิเบศร์ โรงพยาบาลเกษมราษฎร์สระบุรี และโรงพยาบาลเกษมราษฎร์ ศรีบุรินทร์
ผู้ถือหุ้นรายใหญ่

ข้อมูล ณ วันที่ 20 มีนาคม 2556
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย เฉลิม หาญพาณิชย์ | 651,000,000 | 32.63% |
| 2 | บริษัท ไทยเอ็นวีดีอาร์ จำกัด | 213,013,207 | 10.68% |
| 3 | นาง สมพร หาญพาณิชย์ | 147,000,000 | 7.37% |
| 4 | น.ส. พรลักษณ์ หาญพาณิชย์ | 66,000,000 | 3.31% |
| 5 | น.ส. พรสุดา หาญพาณิชย์ | 66,000,000 | 3.31% |
โรงพยาบาลเกษมราษฎร์อินเตอร์เนชั่นแนล รัตนาธิเบศร์
บั๊ก แองเจิล

บั๊ก แองเจิล
บั๊ก แองเจิล (อังกฤษ: Buck Angel) เป็นทรานส์แมน (หญิงที่ข้ามเพศเป็นชาย) และเป็นดาราหนังโป๊ที่มีชื่อเสียง ไม่เพียงเขาเป็น 1 ในนักแสดงหนังโป๊ข้ามเพศที่มีชื่อเสียงที่สุดคนหนึ่ง (เขาได้รับรางวัลเอวีเอ็นในสาขานักแสดงข้ามเพศแห่งปี) บั๊ก แองเจิล ยังเป็นผู้สร้างหนัง โปรดิวเซอร์ ทนาย นักการศึกษาและผู้บรรยาย เขายังถือเป็นหนึ่งในหลายคนที่มีภาพลักษณ์และทรานส์แมนที่ชัดเจนในวัฒนธรรมสมัยนิยมปัจจุบัน
ชีวิตส่วนตัว

จากเว็บไซต์ของเขา แองเจิลบอกว่าตัวเองเป็น ทอมบอย มาตั้งแต่ยังเด็กและวัยรุ่น ในตอนนั้นที่ยังไม่มีวิธีปฏิบัติเกี่ยวกับผู้ไม่พอใจทางเพศ อย่างเช่นการบำบัดโดยการแทนที่ฮอร์โมน เขาเป็นผู้หญิงอยู่หลายปี ที่ไม่พอใจในเพศด้วยการเสพยาและดื่มแอลกอฮอล์ จนเขาสามารถเป็นนางแบบอาชีพได้ เขากล่าวว่าเขาไม่รู้สึกพอใจกับความเป็นตัวตนและสิ่งที่เป็นอยู่ของเขา "ไม่ได้เป็นชีวิตที่เขารัก"
ก้าวสู่อาชีพนักแสดงหนังโป๊

เมื่อพบว่าไม่มีนักแสดง ข้ามเพศจากหญิงเป็นชายในตลาด เขาจึงเริ่มเปิดเว็บไซต์และเริ่มอาชีพที่ประสบความสำเร็จอย่างรวดเร็ว แองเจิลก็เริ่มผลิตและแสดงในหนังโป๊ของตัวเอง (ที่ชื่อบั๊กแองเจิลเอนเตอร์เทนเมนต์) เขาไม่ได้ผ่าตัดแปลงเพศและยังคงมีอวัยวะเพศหญิงอยู่ เขายังสร้างคำติดหู โดยเรียกตัวเองว่า "ผู้ชายมีจิ๋ม" (The Man With a Pussy)
ในปี 2005 เขายังเป็น นักแสดงข้ามเพศจากหญิงเป็นชายคนแรกที่ในภาพยนตร์โป๊ชายล้วนผลิตให้บริษัทหนังโป๊เกย์ ค่ายไททันที่ชื่อเรื่อง Cirque Noir.
ในเดือนมกราคม 2007 แอลเจิงชนะในงานแจกรางวัลเอวีเอ็นในสาขา นักแสดงข้ามเพศแห่งปี เขายังได้รับการเสนอชื่อเข้าชิงนักแสดงข้ามเพศแห่งปี ในปี 2008, 2009, และ 2010 เขายังคงเป็นนักแสดงข้ามเพศจากหญิงคนเดียวที่ได้รับการเสนอชื่อเข้าชิงรางวัล
ในเดือนตุลาคม 2008 เขาปรากฏในหนังสือกำกับโดย เอ็ด พาเวอร์ส ที่ชื่อ NAKED เกี่ยวกับอุตสาหกรรมหนังโป๊ เขาถ่ายทำฉากมีเพศสัมพันธ์กับนักแสดงหนังโป๊ วูล์ฟ ฮัดสัน ในสารคดี NAKED ด้วย ผลิตโดยช่างภาพที่ชื่อจัสติน ลูบิน
แหล่งข้อมูลอื่น

Buck Angel Entertainment
Buck Angel's Blog
Official Buck Angel fan site
Buck Angel's Twitter
ManNet Review: Cirque Noir เก็บถาวร 2011-04-25 ที่ เวย์แบ็กแมชชีน
Buck Angel films at Stockroom.com Theaters
Interview with Buck Angel by Gerry Visco for New York Press เก็บถาวร 2008-10-15 ที่ เวย์แบ็กแมชชีน
Interview with Buck Angel from Eros-Zine.com
Buck Angel Interview in GV Weekly เก็บถาวร 2011-11-15 ที่ เวย์แบ็กแมชชีน
Interview with Buck Angel from Atacadas! Sin Oficio y Sin Censura!
Interview on LGN Show เก็บถาวร 2011-07-15 ที่ เวย์แบ็กแมชชีน
บารอน

บ่ารอน (อังกฤษ: Baron) หรือสตรีเรียก บารอเนส (อังกฤษ: Baroness) เป็นบรรดาศักดิ์ของขุนนางที่ใช้กันในยุโรป ซึ่งในระบบบรรดาศักดิ์ของสหราชอาณาจักร บารอนจัดอยู่ในลำดับล่างสุดต่ำกว่าไวเคานต์ ซึ่งเขตการปกครองในอำนาจของบารอนตามระบบเจ้าขุนมูลนาย ได้ถูกยกเลิกไปแล้วในปัจจุบันแต่ยังคงสืบตระกูลได้อยู่ ในสมัยกลาง บารอนเป็นผู้ที่ได้รับตำแหน่งการปกครองโดยตรงจากพระเจ้าแผ่นดินเพื่อปกครองดินแดน และจะต้องส่งบรรณาการเป็นกองกำลังทหารและอัศวิน เพื่อช่วยรบในนามของกษัตริย์
ในปัจจุบัน สหราชอาณาจักรได้มีการเพิ่มบรรดาศักดิ์ที่ไม่สืบตระกูล (Non-hereditary life peers) ซึ่งผู้ที่ได้รับแต่งตั้งจะอยู่ในยศบารอนเช่นกัน และนอกจากนี้บารอน ยังใช้เรียกบุตรชายคนแรกที่เกิดจากบิดาที่เป็นตำแหน่งเอิร์ลโดยอนุโลม ในประเทศที่ใช้ภาษาเยอรมันจะเรียกตำแหน่งเทียบเท่าบารอนว่า ไฟรแฮร์ (Freiherr)
บาบส์ โอลูซันโมกุน

บาบส์ โอลูซันโมกุน (อังกฤษ: Babs Olusanmokun) เป็นนักแสดงชาวไนจีเรีย-อเมริกัน
โอลูซันโมกุนเกิดในเมืองลากอส ประเทศไนจีเรีย และอาศัยอยู่ที่อยู่ที่นิวยอร์ก เขาสามารถพูดภาษาฝรั่งเศสและโปรตุเกสได้อย่างคล่องแคล่วและเป็นปรมาจารย์ยิวยิตสู ในปี พ.ศ. 2560 เขาปรากฏตัวใน เรื่อง แบล็คมิวเซียม" ซึ่งเป็นตอนหนึ่งของซีรีส์กวีนิพนธ์เรื่อง Black Mirror. เขายังปรากฏตัวในวิดีโอเกม Max Payne 3 ในบท Serrano: เขาเป็นทั้งนักแสดงและนักพากย์